
Әлеге үзешчән театр коллективы Туфан Миңнуллинның «Шулай булды шул» пьесасын сәхнәләштергән.

**Конкурсның жюри рәисе – Аяз Гыйләҗтев исемендәге Чаллы дәүләт театрының сәнгать җитәкчесе Олег Кинҗәгулов. Жюри әгъзалары: Россиянең атказанган, Татарстанның халык артисты Илдар Хәйруллин, Татарстаннның атказанган артисты Фәнис Сафин, Татарстанның халык артисты Луара Шакирҗанова, драматург Рәдиф Сәгъди, Казан дәүләт циркының баш администраторы Илназ Хәйбуллин, режиссер Артур Әмиров.**

Фестивальдә җиңгән спектакль Камал театры сәхнәсендә 11 декабрь көнне 18.30 сәгатьтә күрсәтеләчәк.

«Идел-йорт» театр коллективлары регионара конкурсы финалистларының иң яхшы 12 спектакле 16 октябрьдән 21 ноябрьгә кадәр Ленин исемендәге мәдәният сараенда күрсәтелде. Аның нәтиҗәләре буенча 6 җиңүче билгеләнгән, дип хәбәр итә ТР Мәдәният министрлыгының матбугат хезмәте.

**Фестивальнең финалистлары:**

**Апас районы мәдәният йортының халык театры**– «Борын-Борын заманда...», Әмир Камалиев;**Балтач районы мәдәният йортының халык театры**– «Беренче мәхәббәт», Илһам Гали;**Тукай районы Күзкәй авылы мәдәният йорты**– «Нур» халык театры – «Коткарыгыз, каравыл», Данил Салихов;**Баулы районы мәдәният йортының халык театры**– «Шулай булды шул», Туфан Миңнуллин;**Актаныш районы Иске Сәфәр мәдәният йортының халык театры**– «Нәзер», Туфан Миңнуллин;**Азнакай районы мәдәният йортының халык театры**– «Айгөл иле», Мостай Кәрим;**Арча районы Иске Ашыт мәдәният йортының халык театры**– «Китмәгез, торналар», Таңчулпан Гарипова;**Биектау районы Ямаширмә мәдәният йортының халык театры**– «Әлепле артистлары», Әмир Камалиев;**Нурлат районы «Нур» таатр мәдәнияте үзәгенең «Мирас» халык театры**– «Адашкан язмышлар», Эльмира Ибраһимова;**Спас районы мәдәният йортының «Арлекин» халык театры**– «Морозко», рус халык әкияте;**Балык Бистәсе районы мәдәният йортының халык театры**– «Тормыш җыры», Мирсәй Әмир;**Питрәч районы мәдәният йортының «Балкыш» халык театры**– «Кайнар токмач», Раилә Мөхсинова.

## Нет комментариев
Баулы халык театры «Идел-йорт» театр коллективлары фестиваленең гран-при иясе булды